Държавен вестник, бр. 51, 2019 г., стр. 111

БРОЙ  51	
Д Ъ Р Ж А В Е Н  В Е С Т Н И К 	
СТР.  111  
КОМИСИЯ ЗА ЗАЩИТА
НА ПОТРЕБИТЕЛИТЕ КЪМ 
МИНИСТЕРСТВОТО НА ИКОНОМИКАТА
ЗАПОВЕД № 320 
от 10 април 2019 г.
На основание чл. 8, ал. 1 и ал. 2, т. 9 от 
Устройствения правилник на Комисията за защита 
на потребителите към министъра на икономи-
ката и на нейната администрация и решение на 
Комисията по т. 14 съгласно протокол № 6 от 
14.03.2019 г., чл. 92, ал. 1, 2 и 5 във връзка с чл. 71, 
ал. 1 и 2, чл. 87 и чл. 88, ал. 1, т. 2 от Закона за 
защита на потребителите, чл. 3, ал. 1 от Наредбата 
за стоките, имитиращи храни, Наредбата за усло-
вията и реда за изтегляне от пазара, изземване от 
потребителите и унищожаване на опасни стоки 
и за реда за обезщетяване на потребителите в 
случаите на изземване на опасни стоки във връзка 
с чл. 99 от Закона за защита на потребителите, 
чл. 73 от Административнопроцесуалния кодекс 
и изискванията на стандарт БДС EN 71-1:2015 
„Безопасност на играчки. Част 1: Механични и 
физични свойства“, т. 8.2 „Малки части“ и т. 8.4 
„Изпитване на опън“ нареждам:
1. Забранявам вноса, износа, възмездното или 
безвъзмездното пускане на пазара на следните 
стоки, имитиращи храни, като стоки, предста-
вляващи сериозен риск и опасност за здравето 
на потребителите:
стока, имитираща храна – череши по 10 броя, 
прикачени на клонка;
стока, имитираща храна – папая по 4 броя, 
прикачени на клонка.
2. Вносителите и дистрибуторите да организи-
рат незабавното и ефективно изтегляне от пазара 
и изземването от потребителите на описаните в 
заповедта стоки по реда, условията и в срокове-
те, визирани в Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки и да отправят пре-
дупреждения към потребителите за рисковете, 
които стоките съдържат.
Мотиви: 
Съгласно Наредбата за стоките, имитиращи 
храни, описаните стоки, макар че не са храни, 
имат такава форма, цвят, външен вид и размер и, 
тъй като са изработени от стиропор, може да се 
очаква потребителите (малки деца до 3 г.) да ги 
объркат с храни (плодове), да отхапят от тях и да 
погълнат малки части, което да причини задавяне 
и последващо задушаване. Стоките са във видимо 
несъответствие с изискванията за безопасност БДС 
EN 71-1:2015 „Безопасност на играчки. Част 1: 
Механични и физични свойства“, т. 8.4 „Тест за 
устойчивост на опън“ и т. 8.2 „Тест за малки 
части“, тъй като лесно се отделят малки части и 
тъй като отделените малки части влизат изцяло в 
цилиндъра за малки части, и съгласно направена 
оценка на риска представляват сериозен риск за 
здравето на потребителите (малки деца до 3 г.).
На основание чл. 74 във връзка с чл. 60, ал. 1 от 
Административнопроцесуалния кодекс допускам 
предварително изпълнение на заповедта с цел да 
не се допусне предлагането на стоки на пазара в 
несъответствие с изискванията за безопасност, 
което несъответствие би могло да доведе до риск 
от задавяне на малки деца до 3 г.
Разпореждането, с което се допуска предвари-
телното изпълнение, може да се обжалва чрез КЗП 
пред съда в тридневен срок от съобщаването му 
независимо дали настоящата заповед е оспорена.
Разходите по складиране, транспорт, изтегляне 
от пазара, изземването от потребителите и тяхното 
обезщетяване са за сметка на производителите, 
вносителите и дистрибуторите.
Заповедта може да се обжалва чрез председа-
теля на Комисията за защита на потребителите 
в 14-дневен срок от съобщаването є по реда на 
Административнопроцесуалния кодекс.
Председател:  
Д. Маргаритов
4775
АГЕНЦИЯ „МИТНИЦИ“  
КЪМ МИНИСТЕРСТВОТО 
НА ФИНАНСИТЕ
ЗАПОВЕД № ЗАМ-990/32-177597 
от 18 юни 2019 г.
На основание чл. 66б, ал. 3 от Закона за мит-
ниците нареждам:
1. Определям данните съгласно приложение 
№ 1 към настоящата заповед, които се изискват 
при подаване на митническа декларация при 
внасяне на територията на Република България.
2. Определям данните съгласно приложение 
№ 2 към настоящата заповед, които се изискват 
при подаване на митническа декларация при 
изнасяне и транзит на територията на Република 
България.
3. Определям национални кодове за допълни-
телния митнически режим (кл. № 37 „Процедура, 
второ подразделение“ при подаване на митническа 
декларация за изнасяне и транзит на територията 
на Република България или в елемент от данни 
(Е.Д.) 1/11 „Допълнителен режим“ на митническа 
декларация при внасяне) съгласно приложение 
№ 3 към настоящата заповед.
4. Определям национални кодове за документи, 
сертификати и разрешения (кл. № 44 „Допъл-
нителна информация, представени документи, 
сертификати, разрешителни“ при подаване на 
митническа декларация за изнасяне и транзит 
на територията на Република България или в 
Е.Д. 2/3 „Представени документи, сертификати 
и разрешения, допълнителни данни“ на митни-
ческа декларация при внасяне на територията на 
Република България) съгласно приложение № 4 
към настоящата заповед.
5. Определям национални кодове за вида на 
данъка (Е.Д. 4/3 „Изчисление на данъците – вид 
на данъка“ при подаване на митническа декла-
рация при внасяне на територията на Република 
България) съгласно приложение № 5 към насто-
ящата заповед.
6. Определям национални кодове на допълни-
телни мерни единици (кл. № 41 „Допълнителна 
мерна единица“ при подаване на митническа 
декларация при изнасяне и транзит на терито-
рията на Република България или в Е.Д. 6/2 
„Допълнителна мерна единица“ на митническа